《月仲弟重九日庆七十》
宋代·林希逸

自得斋中得乐全，对床白发者希年。尚平债了閒无事，洛社交多誉独贤。

女嫁比邻来往密，醉忘巾栉起居便。紫薇旧伴今如梦，喜插黄花寿阿连。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。